**«Алаш арыстары» (Әлихан Бөкейханов пен Ахмет Байтұрсынұлы шығармашылығы бойынша) атты ертеңгіліктің**

**БАҒДАРЛАМАСЫ**

**7 қазан, 2022 жыл**

Жанар Тоқтарбайқызы Умерджанова

**1-жүргізуші ( ):**  
Шайқалды сан мәрте  
Елімнің тұнығы.  
Қазағым, асылым -  
Көк түрік сынығы.  
Торлап ап тұрғанда  
Ұлтымды азап-мұң,  
Оятпақ болыпты  
Ұлдары қазақтың.  
  
Әлихан, Мұстафа,  
Ахмет, Міржақып  
Орнатпақ болыпты  
Халқына нұр бақыт.  
Күресті атсын деп елінің ақ таңы.  
Алаштың айбынды  
Асылдай ұлдары,  
Зиялы, жүректі,  
Қорғаны тұлғалы  
Сын жерде елінің намысын сатпады.

**2-жүргізуші ( ):**Армысыздар, ардақты ұстаздар мен лицеистер!  
«Мен өлмеймін, менікі де өлмейді,  
Надан адам өлім жоғын білмейді.  
Өзім патша, өзім қазы, өзім би,  
Қандай ессіз не қылдың деп, тергейді.  
Не көрсем де Алаш үшін көргенім,  
Маған ыстық ұлтым үшін өлгенім.  
Мен өлсем де алаш өлмес көркейер,  
Істей берсін қолдарынан келгенін.» -деп кеңестік жүйенің қыңыр саясатына қарсы келген Мағжан Жұмабайұлы сияқты ұлы ақынның мұрагерлері!

Бүгінгі **«Алаш арыстары» атты тақырыптық таңертеңгілігімізді бастауға рұқсат етіңіздер.**  
**1-жүргізуші ( ):**

**Елім деп еңіреген, жұртым деп жүгіне қызмет істеген алаш интеллигенциясының көсемдері Ахмет Байтұрсынұлы мен Әлихан Бөкейханов туралы визуальды түрде мәлімет беру үшін Сіздердің назарларыңызға шағын бейнекадрларды ұсынамыз. Мұқият қарап, көкейлеріңізге керекті ойды түйіп алыңыздар.**  
(1-видео кетеді 5-минут).

**2-жүргізуші ( ):** Тұлғалар. Алаш арыстары. Мұндай жандар туралы Елбасы Н.Назарбаев: “Ұлы тұлғаларын білмейінше, бірде-бір дәуірді дұрыстап тану мүмкін емес. Адам тарихының айнасынан біз тарих көшінің жүрісін ғана аңдап қоймаймыз, оның рухын, тынысын сезінеміз. Сондықтан халқы мен елінің алдындағы өздерінің перзенттік парызын айқын да анық түсінген, қандай да қиын-қыстау жағдайда оны адал орындаудан жалтармаған адамдар қай дәуірде өмір сүрсе де, дәйім жұртының азаматы болып қала бермек. Тарихтың қай кезеңінде болсын, олар өз ұлтының бетке ұстар мақтанышы болып келген”, дейді. (2-видео. 4 минут) ( А.Байтұрсынұлы туралы)

**Мұғалім сөзі:**

«XX ғасырдың басында ұлттық бірлікті нығайту идеясын алға тартқан рухани — зерделі игі жақсылар қазақтың ұлттық идеясын жасау міндетін өз мойнына алды. Олар қоғамның түрлі тарабынан шыққандар, әрі ең алдымен дәстүрлі дала ақсүйектерінің өкілдері еді. XX ғасырдың басындағы қазақ қоғамында зиялы қауым қалыптасуының ұрпақтар эстафетасы сияқты сипаты болғанын атап айтқан абзал» деп елбасымыз Н. Ә. Назарбаев өзінің «Тарих толқынында» атты кітабында айтып өтті. Өткен ХХ ғасыр қазақ халқының тарихында ұлы оқиғалармен есте қалады.  
Сол оқиғалардың ішінде «мың өліп, мың тірілген» халқымыздың басынан өткен 1930 — 1938 жылдар ауыр да азапты кезең болды.Егемен ел, тәуелсіз мемлекет болу жолында өмірін сарп еткен Ахмет Байтұрсынұлы, Міржақып Дулатов, Мағжан Жұмабаев сынды Алаш арыстары сұрқия саясаттың құрбандары болды.

**1-жүргізуші:** Ахмет Байтұрсынов. Оның тағдыры — қиын, бірақ кісі қызығарлық тағдыр. Ғұмыры ащы арманға толы, алайда өнеге боларлық ғұмыр. Мақсат — мұратының мазмұны, кей тұста қайшылықтарға соқтырды десек те, өте терең. Ол 1872 жылы қаңтар айының 28 — де Торғай облысы, Торғай уезінің Тосын болысында Сарытүбек дейтін жерде дүниеге келді. Әкесі Байтұрсын қарапайым шаруа болғанымен мәрттігі, кісілігі басым, көзі ашық азамат болса керек. 1885 жылғы қазанның 12 — де ояз бастығы Яковлевтің басын жарғаны үшін інісі Ақтас екеуі 15 жылға сотталып, 17 жыл бойы “итжеккенде” айдауда болды. Ауыл молдасынан хат таныған Ахмет Торғайдағы екі жылдық орыс — қазақ училищесін тәмамдаған соң 1891 жылы керуеншілерге Орынборға барып сонда қырғыз (қазақ) мұғалімдер мектебіне оқуға түседі. Осы уақыттан бастап өзінің өмірін ұлт ісіне арнайды.

##### ****2-жүргізуші**:** Әлихан Нұрмұхамедұлы Бөкейхан. Қарқаралы оязы, Әлтеке – Сырым облысы, Желтау баурайындағы Мырзатай қыстауында дүниеге келген. Қазіргі әкімшілік аймақтық атауы бойынша бұл елді – мекен Жезқазған облысы Ақтоғай ауданы, ”Қаратал “ совхозына қарайды. Қазақтың болашақ саяси көсемі, бір басында сан түрлі ғылым тоғысқан бірегей тұлғаның білім дариясынан сусындаған ілкі қадамы бұрынғы Мырзатай аталған, қазіргі Қасым қыстағында ауыл молдасынан сауат ашудан басталады. Ресейдегі жоғары дәрежелі амандар даярлайтын білім ордасының есігін 1888 жыл ашқан, ол 1892 жылы ойдағыдай бітіріп шықты.

##### Алаш партиясын ұйымдастырушы – Әлихан Бөкейханов. ХХ ғасырдағы қазақ тарихында терең із қалдырған Алаш партиясының негізгі мақсаты Ресей Федерациялық демократиялық республикасының құрамында қазақ автономиясын құру болды. 2. Жүргізуші: «Алашорда үкіметі» 1917 жылы Орынборда 3 - 15 - желтоқсан аралығында ІІ Бүкілқазақ құрылтайын өткізді. Негізгі мақсаты Алашорда үкіметін құру. Төрағасы Әлихан Бөкейханов. Ұлт кеңесі құрамына 25 адам кірді. Алаш астанасы Семей қаласы еді. Сол кезде Ресейде орын алған жағдайға байланысты қазақтардың жариялаған автономиясын жүзеге асыру мүмкін емес еді, кезекте бостандықтың жауы большевизммен күресу тұрды. Өздерінің қолға алған шараларын іске асыру жолында Алашорда үкіметі Кеңеске қарсы жақпен бірігуге тура келді. 1918 жылы Азамат соғысының басталып кетуі Алашорда үкіметінің жұмысын тоқтатуға мәжбүр етті.

**2-жүргізуші ( )**:

(4 –видео кетеді, 7минут).

**1-жүргізуші ():**

**2-жүргізуші ( ):**  
Ендігі кезекті ұлт ұстазы, қазақ тілі білімінің атасы –Ахмет Байтұрсынұлының өлеңдеріне береміз.

1. 11 «А» Альтаир - « »;
2. 11 «В» Тимур - « »;
3. 11 «Г» Нуралы – « »;
4. 11 «Арсен» - « »;

##### ****5. ПОПС (ПТМС) формуласы кері байланыс (залмен жұмыс) (3 минут)****

**Азаттық аңсаған Алаш арыстары**

Бірінші  сөйлем. «Менің ойымша,…  »

Екінші сөйлем. «Себебі, мен оны былай түсіндіремін  … »

Үшінші  сөйлем. «Оны мен мына  фактілермен, мысалдармен дәлелдей  аламын  … »

Соңғы сөйлем. «Осыған байланысты мен мынадай қорытынды шешімге келдім  … ».

**2-жүргізуші (): Қазіргі кезде Қазақстанда Алаш арыстары туралы қысқаметражды документалды фильмдер түсірілуде. Соның біріне кезек берейік.**

(5-видео кетеді, 5 минут).

**2-жүргізуші ():** Ахмет Байтұрсынұлы бабамыз тек қазақ тілі мен әдебиетінің теориясына ғана емес, ән саласына да өзіндік үлесін қосқан ерекше талант иесі. Оның домбыра, скрипка және фортепиано аспаптаптарында еркін ойнай білгені туралы замандастарының естеліктері бар. Домбыраны өз ауылында, туған жерінде ауыл өнерпаздарынан үйренді деп айтуға болады. Ал, скрипка мен фортепианоны Орынборда оқуда жүргенде меңгеріп алуы әбден мүмкін. Ахмет атамыз Затаевичке 25 ән және екі күйді жаздырған. Оны зерттеушінің «Қазақ халқының 1000 әні» жинағынан кездестіруге болады. Әрине, атамыздың білгені осымен шектелді деп айта алмаймыз. Ғалымның екінші еңбегі «Қазақтың 500 ән-күйі» кітабына да асыл қазыналарды беруі әбден мүмкін.

Енді Байтұрсынұлы композитор да болды деген пікірлерге тоқталып өтсек. Ел арасында жүріп, әртүрлі деректерді жинаған этнограф-ғалымдар Ахмет атамыздың бізге жеткен алты әні, бір күйі бар дейді. Олар: «Аққұм», «Шилi өзен», «Екi жирен», «Қарғаш», «Қараторғай», «Қарагөз» атты әндер және «Ілме» деген күй.

Назарларыңызға ән әлемінен үздік орын алып жүрген бұрыннан халық әні деп саналып келген А.Байтұрсынұлының сүйікті әні «Япыр-ай».

(Видео 3 минут)

Ахмет Байтұрсынұлының соңғы сөзін тыңдайық (3 минут видео)

**2-жүргізуші ( ):**

Келесі кезекте қорытынды сөз қазақ тілі мен әдебиеті пәндерінің мұғалімі Жанар Тоқтарбайқызы Умерджановаға беріледі.  
  
**1-жүргізуші ( ):**

Осымен Алаш арыстарына арналған ертеңгілік кешіміз аяқталды. Ынта қойып, тыңдағандарыңызға рақмет! Алаш арыстарының ұлы істері халқы барда еш уақытта ұмытылмайды. Келесі кездескенше сау-саламат болыңыздар!